techiaith/cofnodycynulliad_en-cy huggingface dataset:
English: The First Minister last week said that the ONS are not able to give a definitive ruling until contracts are signed in relation to project proposals, but it is the case that they are able to give a provisional ruling on classification. I'm relying here, Cabinet Secretary, on the ONS official guidance on the classification process, which says: ONS is occasionally asked to provide classification advice on policy proposals so that the government can understand how these proposals would be treated in the national accounts Any classification decision based on a near-final policy proposal will be deemed as "provisional" and dependent on the proposal being implemented as described.' So, my question, Cabinet Secretary, is this: did the Government, in relation to this project, seek not general advice as to the risk of a classification, but a provisional ruling, as set out under section 6, Government policy proposals, of the ONS classification process guidelines?
Welsh: Dywedodd y Prif Weinidog yr wythnos diwethaf na all y Swyddfa Ystadegau Gwladol roi dyfarniad terfynol hyd nes y caiff contractau eu llofnodi mewn perthynas â chynigion y prosiect, ond mae'n wir y gallant roi dyfarniad dros dro ar ddosbarthiad. Rwy'n dibynnu yma, Ysgrifennydd y Cabinet, ar ganllawiau swyddogol y Swyddfa Ystadegau Gwladol ar y broses ddosbarthu, sy'n dweud: O bryd i'w gilydd, gofynnir i'r Swyddfa Ystadegau Gwladol roi cyngor dosbarthu ar gynigion polisi fel y gall y llywodraeth ddeall sut y byddai'r cynigion hyn yn cael eu trin yn y cyfrifon cenedlaethol Bydd unrhyw benderfyniad dosbarthu ar sail cynnig polisi sydd bron yn derfynol yn cael ei ystyried yn benderfyniad "dros dro" a bydd yn ddibynnol ar y cynnig yn cael ei roi ar waith fel y disgrifiwyd. Felly, fy nghwestiwn, Ysgrifennydd y Cabinet, yw hwn: a wnaeth y Llywodraeth, mewn perthynas â'r prosiect hwn, ofyn, nid am gyngor cyffredinol ynglŷn â risg dosbarthiad, ond am ddyfarniad dros dro, fel y nodir o dan adran 6, cynigion polisi'r Llywodraeth, yng nghanllawiau'r Swyddfa Ystadegau Gwladol ar y broses ddosbarthu?
English: Well, Llywydd, I'm very familiar with the guidelines that the Member has just read out, because in relation to the mutual investment model, that is exactly the position that the ONS have taken. They have provided us with a general view that the model, as we have developed it, would not end up with classification on the public books, but reserve the right, in any particular project that we then take forward through that model - whether it be Velindre or the Heads of the Valleys or whatever it might be - to give us a separate ruling in relation to that project. So, the methodology that Adam Price has read out is exactly the way that the ONS goes about its business. The Government was satisfied, Llywydd, from the advice that we received, that the risk of classification to the public books of the project as presented to the Government was too great for us to proceed on the basis that that had been set out.
Welsh: Wel, Llywydd, rwy'n gyfarwydd iawn â'r canllawiau y mae'r Aelod newydd eu darllen, oherwydd mewn perthynas â'r model buddsoddi cydfuddiannol, dyna'n union yw safbwynt y Swyddfa Ystadegau Gwladol. Maent wedi darparu safbwynt cyffredinol i ni na fyddai'r model, fel rydym wedi'i ddatblygu, yn cael ei ddosbarthu ar y llyfrau cyhoeddus yn y pen draw, ond maent yn cadw'r hawl, mewn unrhyw brosiect penodol y byddwn yn bwrw ymlaen ag ef wedyn drwy'r model hwnnw - boed yn Felindre neu Flaenau'r Cymoedd neu beth bynnag y bo - i roi dyfarniad ar wahân i ni mewn perthynas â'r prosiect hwnnw. Felly, y fethodoleg a ddarllennodd Adam Price yw'r union ffordd y mae'r Swyddfa Ystadegau Gwladol yn cyflawni eu busnes. Roedd y Llywodraeth yn fodlon, Llywydd, o'r cyngor a gawsom, fod y risg o ddosbarthu'r prosiect, fel y'i cyflwynwyd i'r Llywodraeth, i'r llyfrau cyhoeddus yn rhy fawr i ni i fwrw ymlaen ar y sail a nodwyd.
English: Thank you. Cabinet Secretary, I was unable to get a clear commitment from the First Minister yesterday with regard to the inclusion of a clear poverty reduction stream within future local authority reform. Now, your White Paper notes the need for a golden thread that links community-level aspirations with well-being goals to become a reality. So, therefore, will you commit today to ensuring that a golden thread in terms of poverty reduction is similarly prioritised as a reality within your proposed legislation objectives going forward, with clearly marked strategic direction, ambition, objectives and deliverable outcomes?
Welsh: Diolch. Ysgrifennydd y Cabinet, ni chefais ymrwymiad clir gan y Prif Weinidog ddoe mewn perthynas â chynnwys ffrwd glir ar gyfer lleihau tlodi yn y broses o ddiwygio awdurdodau lleol yn y dyfodol. Nawr, mae eich Papur Gwyn yn nodi'r angen i edefyn aur sy'n cysylltu dyheadau ar lefel y gymuned ag amcanion lles ddod yn realiti. Felly, a wnewch chi ymrwymo heddiw i sicrhau bod edefyn aur o ran lleihau tlodi yn cael ei flaenoriaethu yn yr un modd fel realiti yn eich amcanion arfaethedig ar gyfer y ddeddfwriaeth wrth symud ymlaen, gyda chyfeiriad strategol wedi'i nodi'n glir, uchelgais, amcanion a chanlyniadau y gellir eu cyflawni?
English: I'm not certain, Llywydd, I completely follow what I'm being asked to commit to. What I will commit to is this: that local authorities in Wales, by the nature of the services that they provide, are often the final resort of the welfare state in dealing with people whose circumstances are so difficult that they require the assistance of homelessness services, or social services departments or public health departments, too. So, there is a golden thread, it seems to me, already in what local authorities do in making sure that they provide services for those who most need them. My approach to local government, Llywydd, is the one set out in the White Paper. My aim is to provide all local authorities in Wales with a renewed, refreshed and extended toolbox so that they have a greater set of possibilities that they can deploy in the way that best meets their local needs and circumstances. And then we must be more willing than we have been in the past to allow them to make those decisions, to be accountable for them to their local electorates, and to be able to respond to the circumstances that they face and are closest to in their own localities.
Welsh: Nid wyf yn sicr, Llywydd, fy mod yn dilyn yr hyn y gofynnir i mi ymrwymo iddo yn iawn. Yr hyn y byddaf yn ymrwymo iddo yw hyn: mai awdurdodau lleol yng Nghymru, drwy natur y gwasanaethau a ddarperir ganddynt, yw dewis olaf y wladwriaeth les yn aml wrth ymdrin â phobl y mae eu hamgylchiadau mor anodd fel bod arnynt angen cymorth gwasanaethau digartrefedd, neu adrannau gwasanaethau cymdeithasol neu adrannau iechyd y cyhoedd, hefyd. Felly, ymddengys i mi fod edefyn aur yn bodoli eisoes o ran yr hyn y mae'r awdurdodau lleol yn ei wneud i sicrhau eu bod yn darparu gwasanaethau ar gyfer y rhai sydd eu hangen fwyaf. Fy ymagwedd i tuag at lywodraeth leol, Llywydd, yw'r un a nodir yn y Papur Gwyn. Fy nod yw darparu blwch offer newydd, adnewyddedig ac estynedig i bob awdurdod lleol yng Nghymru er mwyn iddynt gael set fwy o bosibiliadau y gallant eu defnyddio yn y ffordd sy'n diwallu eu hanghenion a'u hamgylchiadau lleol orau. Ac yna, mae'n rhaid i ni fod yn fwy parod nag y buom yn y gorffennol i ganiatáu iddynt wneud y penderfyniadau hynny, i fod yn atebol amdanynt i'w hetholwyr lleol, ac i allu ymateb i'r amgylchiadau sy'n eu hwynebu ac sydd agosaf atynt yn eu hardaloedd eu hunain.
English: Thank you. Of course, this golden thread - your words, not mine - will require close working between community councils, local authorities and other public bodies, public service boards and any regional arrangements, and reform may require reorganisation of public service boards. Your White Paper proposes that they collaborate or even merge across local health board boundaries. Given that the proposals for community area committees have now been scrapped, there is little mention of public service boards in the previous Bill's regulatory impact assessment. So, Cabinet Secretary, what analysis have you undertaken in regard to the costing of these such changes coming forward?
Welsh: Diolch. Wrth gwrs, bydd yr edefyn aur hwn - eich geiriau chi, nid fy rhai i - yn gofyn am gydweithio agos rhwng cynghorau cymuned, awdurdodau lleol a chyrff cyhoeddus eraill, byrddau gwasanaethau cyhoeddus ac unrhyw drefniadau rhanbarthol, ac efallai y bydd y broses o ddiwygio yn gofyn am ad-drefnu'r byrddau gwasanaethau cyhoeddus. Mae eich Papur Gwyn yn argymell eu bod yn cydweithredu, neu hyd yn oed yn uno ar draws ffiniau byrddau iechyd lleol. O ystyried bod y cynigion ar gyfer pwyllgorau ardaloedd cymunedol bellach wedi cael eu diddymu, nid oes llawer o sôn am fyrddau gwasanaethau cyhoeddus yn asesiad effaith rheoleiddiol y Bil blaenorol. Felly, Ysgrifennydd y Cabinet, pa ddadansoddiad a wnaethoch o ran prisio newidiadau o'r mathau hyn wrth symud ymlaen?
English: Well, Llywydd, of course, the costs and benefits of the proposals that we will bring forward will be set out in the regulatory impact assessment that will accompany the local government Bill that the First Minister announced as part of the second year's programme when he made the legislative statement last week. And there will be a new regulatory impact assessment that reflects the set of proposals that will then be in front of the Assembly. I think the Member makes an important point about local service boards, and she's right to pick up the fact that there was interest in the consultation about the way that we would maybe realign public service boards so that they are better able to match the new set of circumstances with a greater emphasis on regional working and so on that the White Paper set out. And I definitely do intend to pursue some of the views that came through in consultation, and to look at public service boards in the context of these new arrangements.
Welsh: Wel, Llywydd, wrth gwrs, bydd costau a manteision y cynigion y byddwn yn eu cyflwyno yn cael eu nodi yn yr asesiad effaith rheoleiddiol i gyd-fynd â'r Bil llywodraeth leol a gyhoeddwyd gan y Prif Weinidog yn rhan o raglen yr ail flwyddyn pan wnaeth y datganiad deddfwriaethol yr wythnos diwethaf. A cheir asesiad effaith rheoleiddiol newydd a fydd yn adlewyrchu'r set o argymhellion a fydd wedyn gerbron y Cynulliad. Credaf fod yr Aelod yn gwneud pwynt pwysig ynglŷn â byrddau gwasanaethau lleol, ac mae'n iawn i nodi'r ffaith y bu diddordeb yn yr ymgynghoriad o ran y ffordd y byddem efallai'n adlinio byrddau gwasanaethau cyhoeddus fel y gallant gyd-fynd yn well â'r set newydd o amgylchiadau gyda mwy o bwyslais ar weithio rhanbarthol ac ati fel y nodwyd yn y Papur Gwyn. Ac rwy'n bendant yn bwriadu mynd ar drywydd rhai o'r safbwyntiau a ddaeth i'r amlwg o'r ymgynghoriad, ac edrych ar fyrddau gwasanaethau cyhoeddus yng nghyd-destun y trefniadau newydd hyn.
English: Thank you again. Of course, local authorities spending on central administration is set to rise by £11 million this year, whilst spend on roads and transport will fall by £2.73 million, and on libraries, culture, heritage, sport and recreation by almost £4 million. The Welsh Labour Government have talked the talk on more streamlined local government, but these figures suggest increased bureaucracy and red tape. Years of uncertainty over reform and reorganisation has not helped in the slightest. Cabinet Secretary, can you suggest why these costs are set to rise so dramatically, and will you commit to ensuring that there is solid and responsible budgeting in this area?
Welsh: Diolch unwaith eto. Wrth gwrs, disgwylir y bydd gwariant awdurdodau lleol ar weinyddu canolog yn codi £11 miliwn eleni, tra bydd gwariant ar ffyrdd a thrafnidiaeth yn gostwng £2.73 miliwn, a'r gwariant ar lyfrgelloedd, diwylliant, treftadaeth, chwaraeon a hamdden yn gostwng bron i £4 miliwn. Mae Llywodraeth Lafur Cymru wedi bod yn dweud pethau mawr ynglŷn â llywodraeth leol symlach, ond mae'r ffigurau hyn yn awgrymu mwy o fiwrocratiaeth. Nid yw blynyddoedd o ansicrwydd ynglŷn â diwygio ac ad-drefnu wedi helpu o gwbl. Ysgrifennydd y Cabinet, a allwch awgrymu pam y disgwylir i'r costau hyn godi mor sylweddol, ac a wnewch chi ymrwymo i sicrhau cyllidebu cadarn a chyfrifol yn y maes hwn?
English: Well, Llywydd, the single greatest contribution to the rise in that £11 million figure is the figure from Conwy County Borough Council, and the Member, of course, raised that with me in the Chamber last month. To another extent, there are some classification issues that lie behind the figure - just things being classified in a different way. I've not met a single local authority leader, Llywydd, who doesn't tell me how anxious they are to try and minimise the amount of money that they spend on those functions in order to free up money for the front line. The truth of the matter is, as I've said here in the past, and I repeated to local authority treasurers again last week, they face even tougher times ahead. The budget available to this Government goes down next year, the year after, and the year after that again, and there is no escaping the fact that those reductions will have an impact on our ability to fund our partners to do all the things that they would like to do, too. So, the incentive and the impetus for local authorities to squeeze as much money as they possibly can out of backroom services, sharing administrative arrangements, being more efficient in the way they produce support services is very well understood in local government, and the reforms that we will bring forward will assist them in doing so.
Welsh: Wel, Llywydd, y cyfraniad unigol mwyaf i'r cynnydd yn y ffigur o £11 miliwn yw'r ffigur gan Gyngor Bwrdeistref Sirol Conwy, a thynnodd yr Aelod fy sylw at hynny, wrth gwrs, yn y Siambr y mis diwethaf. I raddau, mae rhai materion dosbarthu yn sail i'r ffigur - pethau'n cael eu dosbarthu mewn ffordd wahanol. Nid wyf wedi cyfarfod ag unrhyw arweinydd awdurdod lleol, Llywydd, nad yw'n dweud wrthyf pa mor awyddus ydynt i geisio lleihau faint o arian a wariant ar y swyddogaethau hynny er mwyn rhyddhau arian ar gyfer y rheng flaen. Y gwir amdani, fel rwyf wedi'i ddweud yma yn y gorffennol, ac fel yr ailadroddais wrth drysoryddion awdurdodau lleol unwaith eto yr wythnos diwethaf, yw eu bod yn wynebu adegau hyd yn oed yn fwy anodd i ddod. Bydd y gyllideb sydd ar gael i'r Llywodraeth hon yn lleihau y flwyddyn nesaf, a'r flwyddyn wedyn, ac eto'r flwyddyn ar ôl hynny, ac nid oes dianc rhag y ffaith y bydd y gostyngiadau hynny'n effeithio ar ein gallu i ariannu ein partneriaid i wneud yr holl bethau yr hoffent eu gwneud hefyd. Felly, mae llywodraeth leol yn deall yn dda iawn beth yw'r cymhelliant a'r ysgogiad i awdurdodau lleol wasgu cymaint o arian ag y gallant o wasanaethau ystafell gefn, gan rannu trefniadau gweinyddol, a bod yn fwy effeithlon o ran y ffordd y maent yn cynhyrchu gwasanaethau cymorth, a bydd y diwygiadau hynny y byddwn yn eu cyflwyno yn eu cynorthwyo i wneud hynny.
English: Diolch, Lywydd. Minister, you've just been talking about the local government proposed reforms. One of the issues that I think has emerged, from what you've told us so far, is the theme of localism versus the need for systematic and mandatory ways of working, to use your own phrase. In other words, we need councils to be able to operate in their own way to some extent, and that they have to conform to Wales-wide standards in some areas. We had the issue recently in England of whether or not a council could or should have excluded the press from a meeting. Now, there is an issue in Wales of the variability of tv coverage of council meetings, so how far will you go down the road of enforcing systematic and mandatory working in this area?
Welsh: Diolch, Llywydd. Gweinidog, rydych newydd fod yn siarad am y diwygiadau arfaethedig i lywodraeth leol. Credaf mai un o'r materion sydd wedi dod i'r amlwg, o'r hyn rydych wedi'i ddweud wrthym hyd yn hyn, yw thema lleoliaeth yn erbyn yr angen am ffyrdd systematig a gorfodol o weithio, i ddefnyddio eich ymadrodd chi. Mewn geiriau eraill, mae arnom angen i gynghorau allu gweithredu yn eu ffordd eu hunain i ryw raddau, ac mae'n rhaid iddynt gydymffurfio â safonau ar gyfer Cymru gyfan mewn rhai meysydd. Cododd mater yn ddiweddar yn Lloegr ynglŷn ag a allai neu a ddylai cyngor fod wedi gwahardd y wasg o gyfarfod. Nawr, ceir problem yng Nghymru o ran amrywioldeb darllediadau teledu o gyfarfodydd cynghorau, felly pa mor bell y byddwch yn mynd ar drywydd gorfodi gwaith systematig a gorfodol yn y maes hwn?
English: Thank you, Llywydd. Well, Gareth Bennett will be aware - I know, because he's raised it with me before - that our White Paper makes a series of proposals that will place greater obligations on local authorities, both to broadcast their proceedings and to make their proceedings available to the public. Those parts of the White Paper, I think, were broadly welcomed in the consultation. We have relied, to an extent, on encouragement in this field in the past. The local government Bill will give us an opportunity to legislate to make sure that standards of openness and accessibility that exist in very many of our councils are made available in them all.
Welsh: Diolch, Llywydd. Wel, bydd Gareth Bennett yn ymwybodol - rwy'n gwybod, am ei fod wedi codi hyn gyda mi o'r blaen - fod ein Papur Gwyn yn gwneud cyfres o gynigion a fydd yn rhoi mwy o rwymedigaethau ar awdurdodau lleol i ddarlledu eu trafodion ac i sicrhau bod eu trafodion ar gael i'r cyhoedd. Rwy'n credu bod y rhannau hynny o'r Papur Gwyn wedi cael croeso, yn gyffredinol, yn yr ymgynghoriad. Rydym wedi dibynnu, i raddau, ar anogaeth yn y maes hwn yn y gorffennol. Bydd y Bil llywodraeth leol yn rhoi cyfle inni ddeddfu er mwyn sicrhau bod y safonau sy'n gwneud llawer iawn o'n cynghorau yn hygyrch ac yn agored ar gael ym mhob un ohonynt.
English: Yes, thanks for that. I think the approach of encouraging first is certainly wise, although at some point there may be a need for actually enforcing what you've brought in. So, moving on from that is the issue of when you do intervene in cases if a council gets into difficulties. For instance, there have been long-running pay scandals in local government in Wales in recent years, at least one of which is still going on. Now, I don't want you to comment on any specific cases, but in general, is there a role for you to intervene in cases where there are long-running problems, which don't seem to be getting resolved and which may tend to bring local government into disrepute?
Welsh: Ie, diolch am hynny. Yn sicr, credaf fod y dull o annog yn gyntaf yn ddoeth, er y byddai angen gorfodi, ar ryw bwynt, yr hyn a gyflwynwyd gennych o bosibl. Felly, yn arwain ymlaen o hynny, mae'r cwestiwn ynglŷn â phryd y dylech ymyrryd mewn achosion os yw cyngor yn mynd i anawsterau. Er enghraifft, mae sgandalau cyflog hirfaith wedi bod mewn llywodraeth leol yng Nghymru dros y blynyddoedd diwethaf, ac mae o leiaf un ohonynt yn dal i fynd rhagddo. Nawr, nid wyf am i chi roi sylwadau ar unrhyw achosion penodol, ond yn gyffredinol, a oes rôl i chi ymyrryd mewn achosion lle y ceir problemau hirdymor, nad ymddengys eu bod yn cael eu datrys ac sy'n tueddu efallai i ddwyn anfri ar lywodraeth leol?
English: Well, Chair, there are - and quite properly - established procedures that govern the way that Welsh Ministers can intervene when things go astray in local government. That often relies on advice from the regulators, including the Wales Audit Office, and where we have had to intervene, where there have been failing education departments or failing social services departments, those protocols and those ways of doing things I think have generally been effective. They've allowed us to identify the places where intervention is needed, and very importantly, they include a pathway out of intervention as well. So, where local authorities are able to demonstrate that they have put right the things that had been identified, then we're able to withdraw and allow them to resume those responsibilities, and we see that being done successfully at the level of individual services. And in the case of Ynys Môn, in the case of the council as a whole, a successful recovery by that local authority. What I would say to Gareth Bennett is that I think it is very important to learn the lessons from that and, where we have other instances where processes may appear to go on for too long and be difficult to reach a resolution, then we need to look back at that and see whether those processes need to be tightened up and, where they rely on the ability of Welsh Government to intervene, to make sure that those circumstances are clear and cannot be avoided.
Welsh: Wel, Cadeirydd, ceir gweithdrefnau sydd - yn gwbl briodol - yn rheoli'r ffordd y gall Gweinidogion Cymru ymyrryd pan fydd pethau'n mynd o chwith mewn llywodraeth leol. Mae hynny'n aml yn dibynnu ar gyngor gan y rheoleiddwyr, gan gynnwys Swyddfa Archwilio Cymru, a lle rydym wedi gorfod ymyrryd, lle bu methiant mewn adrannau addysg neu fethiant mewn adrannau gwasanaethau cymdeithasol, credaf fod y protocolau hynny a'r ffyrdd hynny o wneud pethau wedi bod yn effeithiol ar y cyfan. Maent wedi ein galluogi i nodi'r mannau lle mae angen ymyrraeth, ac yn bwysig iawn, maent yn cynnwys llwybr allan o ymyrraeth hefyd. Felly, lle y gall awdurdodau lleol ddangos eu bod wedi datrys y problemau a nodwyd, gallwn gamu'n ôl a'u galluogi i barhau â'r cyfrifoldebau hynny, ac rydym yn gweld hynny'n digwydd yn llwyddiannus ar lefel gwasanaethau unigol. Ac yn achos Ynys Môn, yn achos y cyngor yn ei gyfanrwydd, adferiad llwyddiannus gan yr awdurdod lleol hwnnw. Yr hyn a ddywedwn wrth Gareth Bennett yw y credaf ei bod yn bwysig iawn dysgu gwersi o hynny, a lle mae gennym enghreifftiau eraill lle'r ymddengys bod prosesau'n parhau am ormod o amser a lle mae'n anodd cyrraedd penderfyniad, yna mae angen inni edrych yn ôl ar hynny a gweld a oes angen tynhau'r prosesau hynny, lle maent yn dibynnu ar allu Llywodraeth Cymru i ymyrryd, er mwyn sicrhau bod yr amgylchiadau hynny'n glir ac na ellir eu hosgoi.
English: Yes, thanks. You've cited the example of Ynys Môn, where there was a resolution, and I think you're right to look at past examples and where there has been success from the Welsh Government to look at that as a way of dealing with cases that come before you in future. Now, again, it's slightly sticky because I don't want to refer to a specific instance, but if there is a case where a pay dispute has been in the news quite a lot and it's been going on for four years, would the four-year mark tend to interest you as a point at which you may need to get involved in that theoretical case?
Welsh: Ie, diolch. Rydych wedi cyfeirio at Ynys Môn fel enghraifft lle y cafodd y broblem ei datrys, a chredaf eich bod yn iawn i edrych ar enghreifftiau o'r gorffennol a lle y llwyddodd Llywodraeth Cymru, i edrych ar hynny fel ffordd o ymdrin ag achosion a ddaw ger eich bron yn y dyfodol. Nawr, unwaith eto, mae hyn braidd yn anodd gan nad wyf am gyfeirio at achos penodol, ond os oes achos lle mae anghydfod cyflog wedi cael llawer o sylw yn y newyddion a'i fod wedi bod yn mynd rhagddo ers pedair blynedd, a fyddai'r pwynt pedair blynedd yn tueddu i fod o ddiddordeb i chi fel pwynt lle y gallai fod angen i chi ymyrryd yn yr achos damcaniaethol hwnnw?